**ОБЯВЛЕНИЕ ЗА ПРОВЕЖДАНЕ НА КОНКУРС ЗА ДЪРЖАВЕН СЛУЖИТЕЛ**

На основание чл.81а от Закона за държавния служител, чл. 66, ал. 1 от НПКПМДСл и заповед №ФК-09-225/18.11.2021 г. на директора на АДФИ

**АГЕНЦИЯ ЗА ДЪРЖАВНА ФИНАНСОВА ИНСПЕКЦИЯ**

**ОБЯВЯВА ПРОЦЕДУРА ПО МОБИЛНОСТ:**

 За длъжност **„старши юрисконсулт“** **в Четвърти отдел на дирекция „Правна“ при Агенция за държавна финансова инспекция** **(АДФИ)** – длъжностно ниво 9, експертно ниво 5 съгласно КДА, за заемане по реда на чл. 81а, ал. 1 от ЗДСл.

 **I.** Кандидатите за участие в подбора за заемане на определената длъжност да отговарят на следните минималнии специфични изисквания:

 - да отговарят на условията по чл. 7, ал. 1 и 2 от Закона за държавния служител;

 - да имат придобита образователно-квалификационна степен “магистър” по специалностите от професионално направление "Право", с придобита правоспособност;

- 2 г. професионален опит, съгласно КДА и/или присъден най-малко IV младши ранг.

Допълнителни изисквания към кандидатите:

 - компютърни умения – МS Office, правно – информационни приложения / продукти.

 **II.** Информация за длъжността:

 Срочно и качествено правно осигуряване на инспекционната дейност и на административната дейност на ръководството и служителите на агенцията.

 Минимален размер на основната заплата - 720 лв.

 **III.** Кандидатите за участие в подбора да представят следните документи:

 **3.1.** Писмено заявление (свободен текст) за участие в процедурата за заемане на длъжността при условията и по реда на чл. 81а от Закона за държавния служител;

 **3.2.** Копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на дипломата не се прилага;

 **3.3.** Допълнителна квалификация, ако има такава;

 **3.4.** Копия от документи, удостоверяващи продължителността на професионалния опит и/или придобития ранг като държавен служител;

 **3.5.** Декларация за съхранение и обработване на лични данни;

 **3.6.** Автобиография.

 **IV.** Документи за участие в подбора могат да се подават най-късно в срок до **02.12.2021 г.** включително по един от следните начини:

 - по ел. поща на адрес: hr@adfi.minfin.bg

 - на адрес: АДФИ, гр. София, ул. „Леге“ № 2, отдел „Управление на човешките ресурси и административни дейности“.

 - лица за контакт: Антония Бурова, тел. 02/98595136; Жанета Анастасова, тел.02/98595154; Петя Коритарова, тел. 02/98595140.

**ДИРЕКТОР**

**НА АГЕНЦИЯ ЗА ДЪРЖАВНА /П/**

**ФИНАНСОВА ИНСПЕКЦИЯ**

 **СТЕФАН БЕЛЧЕВ**